open-index/open-wikipedia-markdown huggingface dataset:
Roy Wood Sellars

**Roy Wood Sellars** (9. juuli 1880 – 5. september 1973) oli ameerika filosoof.

Raamatus *Kriitiline realism* (1916), püüab ta õigustada terve mõistuse realismi, mis on filosoofiline seisukoht, et inimesed tajuvad reaalseid väliseid asju ilma mingisuguse vahendajata (asi - teadvus kahene mudel). Sellars vaidleb vastu oma aja peamistele tajuteooriatele: idealism, representatsionalism, pragmatism ja positivism, mida ta pidas terve mõistuse realismi õõnestamiseks. Samas ta ei poolda ka otsest realismi.

## Teosed

* *Kriitiline realism: teadmiste olemuse ja tingimuste uurimine* (1916)
* *Järgmine samm demokraatias* (1916)
* *Loogika põhialused* (1917)
* *Filosoofia põhialused* (1917)
* *Järgmine samm religioonis* (1918)
* *Evolutsiooniline naturalism* (1922)
* *Filosoofia põhimõtted ja probleemid* (1926)
* *Religioon Täisealiseks saamine* (1928)
* *Füüsilise realismi filosoofia* (1932)
* *Hylasele käe ulatamine* (1968)
* *Mõtisklus Ameerika filosoofiast seestpoolt* (1969)
* *Sotsiaalsed mustrid ja poliitilised silmapiirid* (1970)
* *Filosoofia põhimõtted, perspektiivid ja probleemid* (1970)
* *Unarusse jäetud alternatiivid: Roy Wood Sellarsi kriitilised esseed toim W. Preston Warren (1973)*

## Vaata ka

* kriitiline realism
Dodopalm

**Dodopalm** (*Acanthophoenix*) on katteseemnetaimede perekond palmiliste sugukonnas, mis kasvab India ookeani Maskareeni saarestikus. Perekonda kuulub kolm liiki, mis kõik on väljasuremisohus.

## Liigid
**Acanthophoenix crinita* – reunioni dodopalm 
**Acanthophoenix rousselii* – Rousseli dodopalm 
**Acanthophoenix rubra* –	mauriitsiuse dodopalm
Sazerac

**Sazerac** on New Orleansi linnast Louisiana osariigist Ameerika Ühendriikidest pärit konjaki- või viskikokteil. Nime on saanud sellest, et algselt kasutati selles Sazerac de Forge et Filsi marki konjakit. Tavaliselt segatakse Sazeracis kokku konjak või viski, absint, liköör Peychaud's Bitters ja suhkur. Mõnede allikate järgi on see Ameerika Ühendriikide vanim kokteil, ilmselt kasutati sõna "kokteil" taoliste jookide kohta juba 19. sajandi alguses.

## Vaata ka
* Kokteilide loend
* Old Fashioned (kokteil)

## Viited
Sidecar

:*Teiste tähenduste kohta vaata artikleid [[Sidecar (täpsustus)]] ja [[Külgkorv]].*

**Sidecar** (inglise keelest *[[Külgkorv]]*) on kokteil, mis koosneb konjakist, apelsinimaitselisest liköörist (Cointreau, Grand Marnier, Curaçao või *[[triple sec]]*) ja sidrunimahlast. See sarnaneb koostisosade poolest vanemale kokteilile Crusta, kuid on serveerimisstiili ja koostisosade proportsioonide osas erinev.

## Vaata ka
* Kokteilide loend
* Margarita
* White lady (kokteil)

## Välislingid
* Retsept (eesti keeles)
Vivaldi (brauser)

**Vivaldi** on priivaraline platvormideülene veebibrauser. Sellel on sisseehitatud e-posti klient ning seda arendab Norra ettevõte Vivaldi Technologies, mille kaasasutaja Jon Stephenson von Tetzchner pani alguse ka tarkvaratootjale Opera Software, mille toodete hulka kuulub Opera veebilehitseja.

Kuigi Vivaldi on mõeldud kõigile kasutajatele, kasutavad seda pigem tehnikateadlikumad inimesed ning Opera brauseri muudatustega rahulolematud ekskliendid. Vivaldi üks eesmärkidest on pakkuda endise Opera brauseri sarnast kasutajakogemust.

Veebruaris 2024 kasutas Vivaldit üle 2,9 miljoni inimese. See on Manjaro Cinnamoni sisseehitatud veebibrauser.</ref

## Viited

## Välislingid
* Koduleht
Charli XCX

**Charlotte Emma Aitchison** (sündinud 2. augustil 1992), esinejanimega **Charli XCX**, on Suurbritannia laulja ja laulukirjutaja.

Ta sündis Cambridge'is ja kasvas üles Essexis; tema ema sündis Ugandas gudžarati päritolu peres ja isa on šotlane. 2008. aastal hakkas Charli XCX postitama oma laule Myspace'i ning esinema reividel. 2010. aastal kirjutas ta alla lepingule Asylum plaadifirmaga ning avaldas mitmeid singleid ja *[[mixtape]]*'e, samuti ka oma esimese albumi "14".

2012. aastal tegi Charli XCX kaasa Icona Pop laulul "I Love It", mis oli üle maailma edukas. Järgmisel aastal avaldas Charli XCX debüütstuudioalbumi "True Romance", mida kriitikud kiitsid, kuid oodatud publikumenu jäi saabumata. 2014. aastal laulis ta Iggy Azalea singlil "Fancy", mis on üks aegade suurema läbimüügiga singleid ning oli nomineeritud kahele Grammy auhinnale. Samal aastal avaldas Charli XCX soolosingli "Boom Clap" filmist "Süü on tähtedel", mis jõudis edetabeli Billboard Hot 100 esikümnesse. Tema teisel albumil "Sucker" olid ka edukad singlid "Break the Rules" ja "Doing It".

Kolmanda albumi tegemise ajal ilmusid EP "Vroom Vroom" (2016) ning *mixtape*'id "Number 1 Angel" ja "Pop 2" (mõlemad 2017). Kriitikud kiitsid tema kolmandat ja neljandat albumit "Charli" (2019) ja "How I'm Feeling Now" (2020). Viies album "Crash" (2022) jõudis edetabelite tippu Austraalias, Iirimaal ja Suurbritannias ning esikümnesse Uus-Meremaal ja Ameerika Ühendriikides. 2023. aastal avaldas ta singli "Speed Drive" filmi "Barbie" heliribalt. Tema kuues album "Brat" (2024) on kriitikute poolt kõrgeimalt hinnatud 2024. aasta album, see jõudis 12 riigis edetabelite esikümnesse.

Lisaks sooloprojektidele on Charli XCX kirjutanud laule teiste hulgas Iggy Azaleale, Selena Gomezile, Blondie'le, Camila Cabellole ja Shawn Mendesile.

## Diskograafia
### Stuudioalbumid
* "True Romance" (2013)
* "Sucker" (2014)
* "Charli" (2019)
* "How I'm Feeling Now" (2020)
* "Crash" (2022)
* "Brat" (2024)
### EP-d
* "iTunes Festival: London 2012" (2012)
* "Spotify Sessions" (2015)
* "Vroom Vroom" (2016)
### ''Mixtape'''id
* "Heartbreaks and Earthquakes" (2012)
* "Super Ultra" (2012)
* "Number 1 Angel" (2017)
* "Pop 2" (2017)

## Viited

## Välislingid
British racing green

***British racing green*** (BRG) on tumeroheline värvitoon, mis meenutab kuuserohelist, mirdirohelist või RAL 6005 samblarohelist ja mis esmakordselt oli Suurbritannias võidusõiduautode värvina kasutusel 1903. aastal Iirimaal Gordon Bennetti karikavõistlusel. Nimetus ei tähista üht kindlat värvitooni, vaid pigem sügav-tumeroheliste toonide värvivahemikku.

## Pildid

1907 Napier 60HP T21 S.F. Edge.JPG|1907. aasta Napier 60HP T21 S.F. Edge, üks varasemaid BRG näiteid ja ühtlasi üks heledam
1928 Bentley 4 1 2 litre Vanden Plas Le Mans Sports (3828588777).jpg|thumb|1928. aasta Bentley, tumedam toon on tekstiilil ja heledam metallil
Jaguar XKD403.JPG|1954. aasta Jaguar XKD403
Bentley Speed 8 at Coventry Motor Museum.jpg|Bentley Speed 8, Coventry Motor Museum


## Viited
Pale Moon

**Pale Moon** on priivaraline ja avatud lähtekoodiga veebibrauser. See on MPL-2.0 litsentsi all ning rõhub kasutajapoolsele kohandamisele. Ametlikult on see saadaval operatsioonisüsteemidele Microsoft Windows, FreeBSD, macOS ja Linux. Pale Moon arendati välja Firefoxist.

## Vaata ka
* Waterfox
* LibreWolf
* K-Meleon
* SeaMonkey
* Veebibrauserite ajajoon
* Veebibrauseri ajalugu

## Viited

## Välislingid
* Koduleht
2024. aasta Wayanadi maalihked

2024. aasta 30. juulil toimus Indias Kerala osariigis Wayanadi ringkonnas mitu maalihet, mille tagajärjel hukkus vähemalt 420 inimest.


ECDM 20240805 India Kerala.pdf
Rescue work after Mundakkai devastation.webm


## Viited
Viimane aadress

**"Viimane aadress"** (vene keeles *"Последний адрес"*) on suuremahuline avalik mälestusprojekt, mille eesmärk on jäädvustada Nõukogude võimude poolt toime pandud poliitiliste repressioonide tagajärjel hukkunud süütute inimeste mälestus. 

Selle põhimõte on "Üks nimi, üks elu, üks märk". Projekti raames paigaldatakse väike, peopesa suurune, minimalistlik ristkülikukujuline metallist mälestusmärk majale, mis sai riikliku omavoli ohvri viimaseks eluaegseks aadressiks. See kannab mõrvatud isiku nime, sünniaastat, elukutset, arreteerimise ja surma kuupäeva ning rehabiliteerimise aastat. Tahvli vasakul küljel on ruudukujuline auk, mis meenutab kaardilt kadunud fotot. Paljude selliste personaalsete mälestusmärkide kogum moodustab "võrgustiku" mälestusmärk, mis on laiali eri linnades üle maailma.

"Viimane aadress" on täielikult kodanikualgatus ja mälestuspraktika. Selle peamine põhimõte on, et algatus iga tahvli paigaldamiseks (nagu ka selle eest tasumine) pärineb ühelt konkreetselt inimeselt, kes soovis austada teise konkreetse, poliitiliste repressioonide tagajärjel surnud inimese mälestust. See võib olla ohvri sugulane või lähedane sõber, ohvri viimaseks aadressiks saanud maja elanik või mõni muu isik, kes pidas sellist sammu enda jaoks oluliseks.

Projekti peamine teabeallikas poliitiliste repressioonide ohvrite kohta on Memoriali poolt alates 1990. aastatest kogutud mitme miljoni nime andmebaas. "Viimane aadress" on selle virtuaalse nimekirja tegelik füüsiline kehastus. See projekt, mis on inspireeritud sarnasest Saksa mälestusmärgist ("Stumbling Stones"), käivitati 2014. aastal. 2023. aastaks oli kümnetes linnades asuvatele majadele paigaldatud üle 1500 mälestussildi. Alates 2017. aastast hakkas projekt Venemaast kaugemale laienema ja sai rahvusvaheliseks: selle märke hakati paigaldama Tšehhi Vabariigis, Ukrainas, Moldovas, Gruusias, Saksamaal ja Prantsusmaal. Samas märgivad autorid ja uurijad, et "Viimse aadressi" eesmärk ei ole miljonite märkide paigaldamine "igale majale", vaid algatuse tulemusena tekkivad mälestus ja mõtisklus.

## Viited

## Allikad
* http://www.poslednyadres.ru
Xerocomellus porosporus

***Xerocomellus porosporus*** on puravikulaadsete seltsi puravikuliste sugukonda kuuluv liik seeni. Varem arvati see sametpuraviku perekonda.

## Välislingid
* ''Xerocomellus porosporus'' andmebaasis eElurikkus.
Rida (matemaatika)

**Rida** (inglise keeles *series*) on matemaatikas avaldis, mis on esitatud loenduva hulga liidetavate ehk rea liikmete summana.

\sum_{n=0}^{\infty} a_n \mathrel{\stackrel{\scriptscriptstyle \mathrm{def}}{=}} a_0 + a_1 + a_2 + \cdots
Nelja jõe purskkaev

**Nelja jõe purskkaev** (itaalia keeles *Fontana dei Quattro Fiumi*) on purskkaev Navona väljakul Roomas Itaalias. See valmis Gian Lorenzo Bernini projekti järgi aastatel 1648–1651 paavst Innocentius X-le, kelle perekonna residentsi, Pamphili palee ees purskkaev asub. Lisaks asub väljakul Sant'Agnese in Agone kirik, mille sponsor paavst oli.

## Vaata ka
* Gian Lorenzo Bernini tööde loend
* Fontaines de la Concorde
Taaniel

**Taaniel** (piibliaramea ja heebrea keeles דָּנִיֵּאל, *Dānīyyēʾl*, *Jumal On Mu Kohtumõistja*; kreeka keeles Δανιήλ, *Daniḗl*; araabia keeles دانيال, *Dāniyāl*) on Vana testamendi Taanieli raamatu peategelane. Piibli järgi oli ta vaga juudi nooruk Jeruusalemmast, kelle Paabeli kuningas Nebukadnetsar II vangistas. Kuigi mõned konservatiivsemad teadlased usuvad, et Taaniel oli reaalne inimene ning tema raamat pandi kirja 6. sajandil eKr, siis üldiselt ollakse arvamusel, et tema raamat on allegooria 2. sajandil eKr võimul olnud helleni kuninga Antiokhos IV Epifanese võimuajale.

Taanieli haua asukoht ei ole kindel, sellele pretendeerivad kuus linna. Kuulsaim neist on Susa (tänapäeva Šuš Iraani lõunaosas). Ta ei ole judaismi prohvet, kuid on laialdaselt austatud. Ta on ristiusu prohvet ning kuigi teda Koraanis ei mainita, ka islami prohvet.

## Vaata ka
* Taanieli maailma lõpp
* Pärsia juudid

## Kirjandus
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Välislingid
* Eesti Entsüklopeedia
Medvedkovo kalmistu

**Medvedkovo kalmistu** (vene keeles Медведковское кладбище) on kalmistu Moskvas Kirderingkonnas Lõuna-Medvedkovo munitsipaalringkonnas (linnarajoonis) aadressil Zapovednaja ulitsa 7a. 

Medvedkovo kalmistu pindala on 1,23 hektarit.

Kalmistu on saanud alguse omaaegse Medvedkovo küla kalmistust. 1635. aastal ehitati kalmistu kõrvale kirik. Seoses halduspiiride muutmisega on Medvedkovo kalmistu alates 1960. aastast Moskva linna koosseisus.

## Maetuid
*Sergei Grigorjants, ajakirjanik, kirjandusteadlane ja dissident
*Vsevolod Kisseljov, füüsik ja insener
*Ruslan Legostajev, tsirkuseartist
*Nikolai Richter, ühiskonnategelane

## Viited
Vešnjaki kalmistu

**Vešnjaki kalmistu** (vene keeles Вешняковское кладбище) on kalmistu Moskvas Idaringkonnas Vešnjaki rajoonis (munitsipaalringkonnas) aadressil ulitsa Junosti 17.

Kalmistu pindala on 1,5 hektarit.

Vešnjaki kalmistu on rajatud 1650. aastal. Kalmistu on saanud nime omaaegse Vešnjaki küla järgi. Kalmistu kõrval asub aastatel 1644–1646 ehitatud Vešnjaki Jumalaema Uinumise kirik. Vešnjaki kalmistul asub usu, rahva, tsaari ja isamaa eest hukkunud sõdurite mälestuseks püstitatud vanaaegne puurist.

Moskva linna piires on Vešnjaki kalmistu alates 1960. aastast.

## Vaata ka
*Izmailovo kalmistu

## Viited
Felukk

**Felukk** on peamiselt Vahemerel kasutatav kahemastiline rannasõidupurjekas. Malta ja Tuneesia lähistel on felukid tavaliselt ühemastilised. Samas Egiptuses, Iraagis, Sudaanis – eriti Niilusel ja Punasel merel – kasutatakse nii ühe kui kahe ladinapurjega felukke.

Tavalisele felukile mahub kümme reisijat ning meeskonda kuulub kaks või kolm inimest.

## Vaata ka
* Dahabiya
* Dau

## Viited

## Kirjandus
* Muscat, Joseph (2003) *The Gilded Felucca and Maltese Boatbuilding Techniques.* Pubblikazzjonijiet Indipendenza, Malta. 99932-41-45-8
Betaania

**Betaania** (kreeka keeles Βηθανία; vanasüüria keeles ܒܝܬ ܥܢܝܐ, *Bēṯ ʿAnyā*; Palestiina araabia keeles **Al-‘Ayzarīyah** (Laatsaruse paik)) on linn Jeruusalemma kubernerkonnas Palestiinas, piirneb Jordani Läänekaldal asuva Ida-Jeruusalemmaga. Nimi Al-‘Ayzarīyah viitab Uue testamendi Laatsarusele Betaaniast, kes Johannese evangeeliumi järgi selles linnas Jeesuse käe läbi surnust tõusis. Linnas asub Laatsaruse haud, mis on palverännusihtkoht.

Betaania linn asub Oliivimäe kagunõlval, Jeruusalemmast ligi 3 km kaugusel. Palestiina Statistikaameti andmetel elab linna 22 928 inimest, mis tähendab, et see on pärast Ida-Jeruusalemma Jeruusalemma kubernerkonna suuruselt teine linn. Kuna Iisrael annekteeris 1967. aastal Ida-Jeruusalemma, on Betaania *de facto* kubernerkonna suurim linn.

## Inimesed
* Laatsarus Betaaniast

## Viited

## Kirjandus
*
*
*
*
*
*
*
*
*
*
* 
* 
*
*
*
*   (see p. 11 )
*
*
*
*  (pp. 77 -78 )
*
*
*
*
* (p. 122  ff.)
*
*
*
* 
*
* 
*   (pp.  335-338 )
*
Propositsiooniline hoiak

**Propositsiooniline hoiak** (inglise keeles *propositional attitude*, saksa keeles *propositionale Einstellung*) on kognitiivne või emotsionaalne suhtumine mingisse propositsioonisse. 

Propositsioonilise hoiaku omistust väljendatakse tavaliselt et-lausega, milles kasutatakse tegusõnu "teadma", "uskuma", "kartma", "lootma" jne, nagu näiteks:
:Ants teab, et homme paistab päike.
:Mari kardab, et homme sajab.

Propositsioonilise hoiaku (PH) struktuuri kirjeldab valem

(PH) A φ, et *p*, milles
:A tähistab isikut, kellel on propositsiooni suhtes hoiak;
:φ on tegusõna, mis näitab hoiaku tüüpi;
:*p* tähistab propositsiooni, mis võib olla tõene või väär.
Şəki khaanipalee

**Şəki khaanipalee** (aserbaidžaani keeles *Şəki xanlarının sarayı*) on 18. sajandi arhitektuurimälestis Aserbaidžaanis Şəki linnas.

Palee ehitati 1797. aastal Şəki khaanide suveresidentsiks. See on tuntud rikkalike seinamaalingute, peenelt nikerdatud puidutöö ja värvilise klaasmosaiigi ehk şəbəkə poolest. Hoone on täielikult ehitatud ilma naelte ja liimita, kasutades üksnes traditsioonilisi ühendustehnikaid. Palee paikneb ajaloolises khaanide kindlusekompleksis, mis on osaliselt säilinud.

Koos Şəki vanalinna vanima osa Yuxarı Başiga on khaanipalee kantud UNESCO maailmapärandi nimistusse (alates 2019. aastast), olles üks silmapaistvamaid Aserbaidžaani kultuuripärandi näiteid.

## Viited
Panaceae

***Panaceae*** on klassi *[[Agaricomycetes]]* torikulaadsete seltsi kuuluv seente sugukond.

## Perekondi
**[[Panus]]*

## Välislingid
* ''Panaceae'' andmebaasis eElurikkus
Kasemütsak

**Kasemütsak** (*Panus conchatus*), varem kase-hammaslehik, on klassi *[[Agaricomycetes]]* torikulaadsete seltsi kuuluv seente liik.

## Välislingid
* Kasemütsak andmebaasis eElurikkus
Samblikuroheline

**Samblikuroheline** (prantsuse keeles *vert lichen*, inglise keeles *lichen green*) on üks rohelistest värvitoonidest, salvei- või seladonrohelisega sarnanev hele tuhm hallikasroheline värvus. Kasutatakse harva, eelkõige moe kontekstis tekstiilide värvuse kirjeldamiseks.

## Pildid

Flavoparmelia caperata - lichen - Caperatflechte.jpg| Harilik kitsesamblik (*Flavoparmelia caperata*)
Parmelia sulcata 108892259.jpg|Vagu-lapiksamblik (*Parmelia sulcata*)


## Variatsioonid
Samblikuroheline on samblarohelisest heledam, külmema tooniga ja hallikam. Prantsuskeelsete värvinimetuste portaal pourpre.com annab samblikurohelise (*vert lichen*) vasteks hallikasroheliste toonivahemiku  .

Portaali code-couleur.com järgi on samblikuroheline heleroheline  .

Pantone värvivaliku toon 15-5812 *Lichen* on peaaegu sinakasroheline  .

DMC tikkimisniitide valikus on värvus hallikasroheline .

## Viited
FC Roskilde

**FC Roskilde** (taanikeelse täisnimega *Football Club Roskilde*, lühemalt *FC Roskilde*; ka *FCR*) on Taanis Roskilde linnas tegutsev jalgpalliklubi. Klubi mängib Roskilde Idrætspark, nimetatakse ka *Ørnereden* (Kotkapesa)

Klubi asutati 1. juuli 2004 pealisehitusena Roskilde Boldklub af 1906, Svogerslev Boldklubi ja Himmelev-Veddelev Boldklubi jalgpalliosakonna vahel.

2023. aastast on klubi peatreener Mikkel Thygesen.
## Viited

## Välislingid
* Klub koduleht
Stoltevoet

**Stoltevoet** (ka Stolzenfues, Stoltevoot, Stoltefut)  oli tuntud Tallinna raehärrade ja vaimulikesuguvõsa

## Suguvõsa liikmeid
*Henrik Stoltevot (~ 1320 Visby – ~ 1393 Tallinn), Tallinna linnakodanik
* Arnold Stoltevoet (~ 1350 – surn.  1419), Tallinna piiskop (1418–1419)
*Helvik Stoltevot (~1358 Tallinn – ~1418), vaimulik
*Johann Stoltevoet, Tallinna raehärra (1385–1402)/1419)
*Gerlacus Stoltefut, Tallinna toomhärra (1420)
*Gottschalk Stoltevoet (Stoltefot), Tallinna raehärra (1428–1457)
*Hans Stoltevot (1435– ~ 1494), Tallinna linnakodanik (1467), kaupmees Tallinnas, Tallinna rae bürgermeister
* Iwan Stoltevoet,  Tallinna piiskop (1475–1477)
## Viited
Goethe Instituudi asukohtade loend

See nimekiri annab ülevaate Goethe Instituudi asukohtadest maailmas. Nimekirjas kajastuvad ka Goethe keskused, mis on Saksa kultuuriasutused, millel on ametlikud koostöölepingud Goethe Instituudiga ja mis pakuvad mõningaid Goethe Instituudi teenuseid.

## Aafrika

## Põhja-Ameerika

## Lõuna-Ameerika

## Aasia

## Euroopa

## Okeaania

## Viited
Ayden Owens-Delerme

**Ayden Owens-Delerme** (sündinud 28. mail 2000 Pittsburghis) on Puerto Rico kümnevõistleja. Rahvusvahelistel võistlustel esindab ta 2018. aastast Puerto Ricot emapoolse perekonna soovil. 

## Õpingud
Ayden Owens-Delerme on lõpetanud 2021. aastal Michigani Ülikooli biomeditsiinitehnika bakalaureusekraadiga. Seejärel asus õppima Arkansase Ülikooli, kus lõpetas 2023. aastal Waltoni ärikolledži Master of Business Administration Program õpingud. 

## Sportlikud tulemused
Ta on tulnud Birminghamis (Alabama) 2022. aastal NCAA üliõpilaste sisemeistrivõistlustel seitsmevõistluses võitjaks tulemusega 6211 punkti. Sama aasta juunis võitis ta Eugene'is NCAA meistrivõistluste kümnevõistluse, saades punktisummaks 8457 punkti.

2022. aasta kergejõustiku maailmameistrivõistlustel Eugene'is saavutas ta kümnevõistluses Kevin Mayeri, Pierce LePage ja Zachery Ziemeki järel neljanda koha 8532 punktiga. Owens-Delerme oli tulemusega 8281 punkti Kesk-Ameerika ja Kariibi mere mängude kümnevõistluse võija 2023. aastal. Samal aastal tuli ta ka NCAA üliõpilaste sisemeistriks 4x400 meetri teatejooksus ja teisele kohale seitsmevõistluses (6518 punkti). 

2023. aasta kergejõustiku maailmameistrivõistlustel Budapestis ei ületanud Ayden Owens-Delerme teivashüppes algkõrgust, kui oli kogunud seitsme alaga 6148 punkti ning oli 6. kohal. Seejärel ta katkestas võistluse. 

2024. aasta aprillis USA-s Walnutis toimunud kümnevõistlusel saavutas Owens-Delerme maailma hooaja tippmarki tähistava 8732 punktiga esikoha (10,31 - 7.77 - 16.26 - 1.98 - 47,23 - 13,73 - 46.00 - 5.10 - 59.28 - 4.45,59). Tulemus oli ühtlasi uus Puerto Rico rekord.

## Isiklikud rekordid

### Mitmevõistlus
*Kümnevõistlus – 8732 punkti, 18. aprill 2024,  Walnut (NR)
*Seitsmevõistlus – 6518 punkti, 11. märts 2023,  Albuquerque (NR)

### Üksikalad

Allikas: Rahvusvaheline Kergejõustikuliit

## Viited

## Välislingid

* Ayden Owens-Delerme. World Athletics.
*Õiglase konkurent napsas olümpiapileti maailma hooaja tippmargiga. sport.err.ee, 19.04.2024.
Novaci

**Novaci** on linn Rumeenias Gorji maakonnas. Linn asub ajaloolises Olteenia piirkonnas Gilorti jõe ääres.

Linna haldusalasse kuulub neli küla: Bercești, Hirișești, Pociovaliștea ja Sitești.

Küla on esmamainitud 1504. aastal. Linnaks sai Novaci 2. juunil 1968. aastal.

## Viited
Cehu Silvaniei

**Cehu Silvaniei** (ungari keeles *Szilágycseh*, saksa keeles *Bömischdorf*) on linn Rumeenias Sălaji maakonnas. Linn asub ajaloolises Krisaania piirkonnas, Zalăust ligikaudu 26 km põhjakirdes.

Linna haldusalasse kuulub neli küla: Horoatu Cehului (*Oláhhorvát*), Motiș (*Mutos*), Nadiș (*Szilágynádasd*) ja Ulciug (*Völcsök*).

Kindlust on esmamainitud 1319. aastal (*Castrum Cheevar*). Asulat on esmamainitud 1405. aastal (*Csehy*). 1670. aastal laastasid türklased Cehu Silvanieid. Linnaks sai Cehu Silvaniei 17. veebruaril 1968.

2011. aasta rahvaloenduse andmetel oli Cehu Silvaniei elanikest ungarlasi 45,85%, rumeenlasi 43,07%, mustlasi 4,98% ja teistest rahvustest inimesi ja neid, kel rahvus teadmata 6,11%.

## Viited
Pluragrotta

**Pluragrotta** on üleujutunud maa-alune koobastik, mis paikneb Rana vallas Norras. Hea läbipaistvusega üsnagi külm vesi on graniidist aluspinnases uuristunud pae pooridesse ja marmorist moodustitesse otse Plura jõest.

## Ülevaade
1960. aastail paisutati Skandinaavia mäestikus Plurdaleni orus asuvat Kallvatneti järve, sellega seoses muutus võimalikuks koopasukeldumine. Läbimatud on enamik üpris kitsastest koopakäikudest, mida on kokku ligi 200. Sealsed rahnud, liivad ja setted arvatakse pärinevat sub- ja periglatsiaalsusest.

1980. aastal sukeldusid nendesse esimestena Svein Grundstrøm ja Bjørn Fagertun. Uuringuid viidi algselt läbi Bergeni Ülikoolist. Avastusretki on hiljem korraldanud kaks sukeldumisorganisatsiooni. Norsk Teknisk Dykkekrets sooritas esmased mõõdistamised, Reel Action Diving on tööd jätkanud aastast 2002. Laskuda saab laiematesse käikudesse, mis ulatuvad sügavusse vähemalt 135 m.

Soomlastest on saanud üks peamisi sukeldujate sihtrühmi. 2013. aastal leidsid nad ühenduse kahe sissepääsu vahel. Plurast on võimalik välja jõuda õhuga täitunud kuiva koopasse nimega Steinugleflåget. Tõus viimase peamisesse tiiki eeldab vertikaalset lõpp-pingutust umbes sadakonnal meetril. Kogu ligikaudu 3 km pikkune teekond on raskelt läbitav ja nõuab asjatundlikkust, retk kestab umbes viis tundi. Sukeldumisi saab ette võtta olenemata aastaajast, küll on talvel vajalik lõhkuda avaus jõge katvasse jäässe.

### Fauna
Koobastiku vees ei teatud elavat kalasid, siiski on neid ülesvõtetele väga harva jäädvustatud. Sissepääsukäikudes võib kohata aga väiksemaid lülijalgseid.

## Maailmarekord
10. augustil 2019 abiellusid koobastikus soomlane Jani Santala ja norralanna Ina Traelnes. Guinnessi rekordite raamatusse läks see kirja kui *enima osavõtuga sukeldumist nõudva veesulus laulatusena*.

## Õnnetusjuhtumid
*1988. aastal vigastas sukelduja oma sukeldumisülikonda vastu teravat kivinukki, jalga haavates pääses ta siiski kergema hüpotermiaga.
*2006. aastal uppus sukelduja Norrast, kelle leidsid 12 päeva hiljem britid.
*2014. aastal uppusid kaks sukeldujat Soomest, ülejäänud kolm pääsesid kessoontõvega. Traagikat käsitletakse filmis "Takaisin pintaan" (2016).
*2024. aastal uppus sukelduja Ameerika Ühendriikidest.

## Vaata ka
*Jordbrugrotta
*Litjåga
Sinaia

**Sinaia** on linn Rumeenias Prahova maakonnas. Linn asub ajaloolises Munteenia piirkonnas Prahova jõe orus.

Sinaia on mägikuurort ja talispordikeskus.

Asula kujunes aastatel 1690–1695 rajatud Sinaia kloostri ümber. Linnaks sai Sinaia 1880. aastal.

Kuningas Carol I alustas 1873. aastal Sinaiasse Peleși lossi ehitamist. Loss avati 1883. aastal. Peleși loss oli kuni 1947. aastani Rumeenia kuningate suveresidents.

## Viited
Aina Getagazova

**Aina Getagazova** (vene keeles Айна Магомедовна Гетагазова, inguši keeles Ӏайнаъ Гетагазова; sündinud 13. detsember 1984 Vladikavkazis) on Venemaa laulja, helilooja, saatejuht ja  heategevusfondi hoolekogu liige.Ta on Tšetšeeni Vabariigi rahvakunstnik ja Inguššia rahvakunstnik (2020). Tema repertuaari kuuluvad sellised kuulsad laulud nagu “Фаьра хьазильг”, “Ала сога”, “БӀаьсти яьлча” ja “Хоза йоӀ”.
Fort Bragg

**Fort Bragg** (aastatel 2023–2025 kandis nime **Fort Liberty**) on Ameerika Ühendriikide sõjaväebaas Põhja-Carolinas.

## Nimi
Algne nimi oli Camp Bragg, kuid 1922. aastasl sai nimeks Fort Bragg. Nimi tulenes Konföderatsiooni kindral Braxton Braggi nimest.

George Floydi surm kutsus esile mitmeid proteste ja nii otsustati 2023. aastal võtta sõjaväebaasi uue nimena kasutusele Fort Liberty, et vältida Konföderatsiooni sõdurite nimesid. 2025. aastal taastati senine nimi, kuid nime aluseks võeti teise maailmasõja langevarjur Roland Bragg.

## Viited
Zülfüqarovi medrese

**Zülfüqarovi medrese** (aserbaidžaani keeles *Zülfüqarovun mədrəsəsi*, *Zülfüqarovun mollaxanası*) on 1911. aastast pärinev hoone Aserbaidžaanis Şəki linnas Yuxarı Başi riiklikul ajaloo- ja arhitektuurikaitsealal.

## Ajalugu
Zülfüqarovi medrese ehitati 1911. aastal kaupmees Zülfüqarovi tellimusel. Medrese ehitusaeg on jäädvustatud hoone peasissepääsu paremal ja vasakul küljel asetsevatele kiviplaatidele nii islami ajaarvamise kui ka kristliku ajaarvamise järgi.

Pärast Punaarmee sissetungi Zülfüqarovite vara natsionaliseeriti.. Järgnevatel aastatel oli medresehoones pank, spordikool, kutsekool, muusikakool ja kultuurimaja.

Ehitis oli peamiselt elamu, kuid samal ajal tegutses seal ka mollakhana ehk islamikool. Selles õpetasid oma aja tuntud usuõpetajad ning seal said hariduse teoloogia ja õiguse alal paljud õpilased.

Nõukogude võimu ajal hoone natsionaliseeriti ja muudeti elamuks, mida see pikka aega ka oli. 1990ndatel, pärast Aserbaidžaani iseseisvumist, tagastati hoone eravaldusse.

## Arhitektuur
Zülfüqarovi mollakhana on ehitatud Şəki arhitektuurikooli traditsioonilises stiilis. Kahekorruseline hoone on koos hooviga 685,6 ruutmeetri suurune.

### Asukoht
Mollakhana asub Şəki linna südames, Yuxarı Başı riikliku ajaloo-arhitektuuri kaitseala territooriumil. Hoone paikneb linna ajaloolistes linnaosades, Aşağı Başis, ja rikastab koos ümbritsevate ajalooliste ehitistega linna arhitektuurilist ansamblit.

### Planeering
Hoone planeering on lihtne ja funktsionaalne. Esimesel korrusel asusid eluruumid, teisel korrusel aga mollakhana jaoks mõeldud ruumid.

### Fassaad
Hoone fassaad on rikkalikult kaunistatud Şəki šebake-võrede ja nikerdatud ornamentidega. Puitverandad ja -aknad annavad hoonele erilise võlu. Fassaadil kasutatud ornamentika peegeldab nii religioosseid kui ka ilmalikke motiive, mis on seotud hoone kahese funktsiooniga – elamu ja koolina.

### Interjöör
Hoone sisekujundus on samuti kujundatud Şəki arhitektuurikooli traditsioonilises stiilis. Toad on avarad ja valgusküllased. Laed on puidust, seinad lubjatud. Mõnes toas on säilinud seinamaalid ja -ornamendid.

## Kultuuripärand
Zülfüqarovi mollakhana on osa Aserbaidžaani kultuuripärandist ja seda kaitseb riik. Hoone kanti 2001. aastal riikliku tähtsusega kinnisvarakultuurimälestiste nimekirja.

## Vaata ka
* Şəki khaanipalee
* Aserbaidžaani arhitektuur

## Viited

## Kirjandus
*Sevil Mirzəliyeva. Tarixin izlərini günümüzə daşıyan memarlıq inciləri (Zülfüqarovların mülkləri) SCIENTIFIC WORK: International Scientific Journal, 2025.
Sirje Simson

**Sirje Simson** (sünniperenimega **Tohver**; 24. august 1947 Tallinn – 29. jaanuar 2015 Soodla küla, Anija vald) oli eesti kunstiajaloolane ja muinsuskaitsja.

## Haridus
Ta lõpetas 1975. aastal Leningradis Ilja Repini nimelises Maali-, Skulptuuri- ja Arhitektuuriinstituudi kunstiteaduse erialal.

## Töökäik
Aastatel 1970–1981 oli ta Eesti NSV Riiklikus Kunstimuuseumis teadur ja näituste organisaator.

Aastatel 1981–1993 töötas ta Kultuuriministeeriumi muuseumide ja kultuurimälestiste teaduslik-metoodilises nõukogus kunstimälestiste sektoris, töö põhisisu oli pühakodade kunstivarade kirjeldamine ja dokumenteerimine. 1993–1996 oli ta kooliõpetaja.

Aastatel 1995–2002 EELK konsistooriumi arhivaar ja EELK Usuteaduse Instituudi kunstiajaloo õppejõud.

## Looming
Koostas Muinsuskaitseameti ja Tallinna Kultuuriväärtuste Ameti tellimusel kirikutele ja kogudustele kultuurimälestiste riiklikusse registrisse kantud kunstivarade kohta kaitsekohustuse teatisi, osales Vabariigi Valitsuse ja Eesti Evangeelse Luterliku Kiriku (EELK) ühiskomisjoni kultuuriväärtuste alamkomisjoni töös, pidas kirikukunsti tutvustavaid loenguid ning juhtis ekskursioone pühakodades ja kalmistutel.

Ta töötas alates 1997. aastast koos kirikuõpetaja Harri Reinuga Ruhnu koguduse ja kirikute ainesega ning Ruhnu puukiriku juubelitrükise ettevalmistamisega (jäi ilmumata), milleks kogus ainest ka Läti muuseumidest ja arhiividest (Ruhnu Kuramaa-perioodi kohta).

Tema eestvedamisel ilmus 16 aastat järjest seinakalender „Eestimaa kirikud“:
*"Eesti maakirikud. Kalender 1999". Tekstid Sirje Simson, fotod Malev Toom. Tallinn: Logos, Eesti Kirik, 1998
### Raamatuid
*"Aino Bachi graafika. Näituse nimestik". Koostaja Sirje Simson, kujundaja Guido Pant. Tallinn: Eesti NSV Riiklik Kunstimuuseum, 1976
*"Andrei Jegorov 1878-1954. Näituse kataloog". Koostaja Sirje Simson, kujundaja Silvia Liiberg. Tallinn: Eesti NSV Riiklik Kunstimuuseum, 1978
*Villu Jürjo, Sirje Simson. "Viru praostkonna kirikud. Tallinn: Logos, EELK Viru praostkond, 2003
*"Ruhnu puukirik. Fotod Sirje Simson, Ivo Mõik. Ruhnu: Sirje Simson, 2004
*"Ruhnu uus kirik". Ruhnu: Sirje Simson, 2004
*"Pildipiibel Püha Vaimu kiriku vääridel". Tallinn: Tallinna Kultuuriväärtuste Amet, 2005
**2. trükk 2007
**"*Pauper's Bible. Picture bible based on the galleries of the Holy Spirit Church*". Tõlge inglise keelde Kristi Tarand. Tallinn: Tallinna Kultuuriväärtuste Amet, 2006
*"Ikonostaasi konserveerimine 2000-2010 Tallinna Issanda Muutmise Peakirikus". Tallinn: Tallinna Kultuuriväärtuste Amet, 2010
*"Ruhnu uus kirik 1912-2012. Ajaloo lühivaade ja allikapublikatsioone". Ruhnu: Eesti Evangeelse Luterliku Kiriku Ruhnu Püha Magdaleena kogudus, 2012

## Isiklikku
Tema abikaasa aastatel 1971–1975 oli maalikunstnik Kaljo Simson.

## Kirjandus
*"Sirje Simson 24. VIII 1947 – 29. I 2015". Sirp nr 5, 6. veebruar 2015. Lk 37
*Janis Tobreluts. "In memoriam Sirje Simson". Eesti Kirik 6, 11. veebruar 2015
*Janis Tobreluts. "Kunstiajaloolane Sirje Simson 24.08.1947 – 29.01.2015". // Muinsuskaitse aastaraamat 2015. Muinsuskaitseamet. Tallinn 2016. Lk 133

## Välislingid
*Haud Raasiku vanal kalmistul
Vișeu de Sus

**Vișeu de Sus** (saksa keeles *Oberwischau*, ungari keeles *Felsővisó*) on linn Rumeenias Maramureși maakonnas. Linn asub ajaloolises Marmaatia piirkonnas.

Linna haldusalasse kuulub üks küla: Vișeu de Mijloc (*Középvisó*).

Asulat on esmamainitud 1385. aastal. 1770. aastatel saabus piirkonda saksa asunikke.

2011. aasta rahvaloenduse andmetel oli Vișeu de Susi elanikest rumeenlasi 84,96%, sakslasi 4,03%, ungarlasi 2,57% ja teistest rahvustest inimesi 0,95%. Rahvus oli teadmata 7,47%-l elanikest.

## Sõpruslinnad
* Fürstenfeld, Austria
* Zug, Šveits
* Verhovõna, Ukraina
* Staunton, Ameerika Ühendriigid

## Viited
Nõukogude Vimpel

**Nõukogude Vimpel** oli 1941. aastal Tartus ilmunud Peipsi Laevanduse Valitsuse ja Poliitilise Osakonna häälekandja.

16. mail 1941 ilmus üks nummerdamata väljaanne 400 eksemplaris, mida levitati tasuta. Toimetaja oli Vassili Jeferjev.
Petserskaja Pravda

**Petserskaja Pravda** (vene Петсерская правда) oli venekeelne ajaleht, mis ilmus 1941. aastal Petseris, EK(b)P Petseri maakonnakomitee häälekandja.

5. aprillist kuni 5. juulini 1941 ilmus kaks korda nädalas, kokku 25 numbrit üksiknumbri hinnaga 10 kopikat. Toimetuse kolleegiumisse kuulusid M. I. Pliss, N. M. Kostina ja K. J. Seinas.

## Vaata ka

* Petšerski Krai, ajalehe eelkäija
* Petserimaskaja Pravda, ajalehe järelkäija

## Välislingid

* Petserskaja Pravda ESTER-is

## Viited
Teras (ajaleht)

**Teras** oli 1940. aastal Tapal ilmunud 1. diviisi häälekandja.

Ajalehe ilmumise alguse ja numbrite üldarvu kohta puuduvad andmed. Rahvusraamatukogus säilitatakse ajalehe 2. numbri defektset eksemplari 10. septembrist 1940, mille trükiarv oli 600 ja mida levitati ilma hinnata. Peatoimetaja oli H. Kängsepp, toimetajad P. Kippus ning F. Rannaste.
Võit (ajaleht)

**Võit** oli 1951–1953 Varstus Antsla rajoonis ilmunud Varstu masina-traktorijaama poliitosakonna häälekandja.

Ajaleht ilmus kaks korda nädalas 1. novembrist 1951 kuni 27. detsembrini 1953, kokku 3 aastakäiku. Ajaleht oli 2-leheküljeline, trükiarvuga 600 eksemplari (1953), üksiknumbri hinnaga 10 kopikat. Toimetajad olid M. Kons (1951–1953) ja M. Luik. Ajaleht on digiteeritud.
Stahhaanovlik Töö

**Stahhaanovlik Töö** oli 1951–1953 Antsla rajoonis ilmunud Pikajärve masina-traktorijaama poliitosakonna häälekandja.

Ajaleht ilmus 11. aprillist 1951 kuni 25. detsembrini 1953 2 korda nädalas, kokku 3 aastakäiku 700 eksemplaris, üksiknumbri hinnaga 10 kopikat. Toimetajad olid R. Tõnts (1951–1953) ja A. Ermel. Ajaleht on digiteeritud.

Sama pealkirja kandis aastail 1951–1955 ka Kiviõli rajooni ajaleht, hilisem Töö Lipp.
Nguyễn Văn Hùng

**Nguyễn Văn Hùng** (hiina kiri: 阮文雄; pinyin: Ruǎn Wénxióng; sündinud 1958) on Vietnami Austraalia katoliku preester ja inimõiguste aktivist Taiwanis. Ameerika Ühendriikide välisministeerium tunnustas teda kui "kangelast, kes tegutseb tänapäeva orjuse lõpetamise nimel".

## Varajane elu
Nguyễn Văn Hùng kasvas üles madalama keskklassi peres väljaspool Bình Tuy provintsi Lõuna-Vietnamis, kus oli kaks venda ja viis õde. Tema isa oli kalur, kuid suri pärast pikka võitlust haigusega, mistõttu tema ema, usklik katoliiklane, kelle juured on riigi põhjaosas, sai pere peamiseks toitjaks. Nguyễn Văn Hùng ise järgis oma ema usku.

Ta lahkus Vietnamist 1979. aastal ülerahvastatud paadiga; päästeti Norra laevalt kõigest 36 tunni pärast ja viidi Jaapanisse. Ta liitus sinna saabudes St. Columbani Misjoniühinguga.

Ta elas Jaapanis kolm aastat, õppis ja töötas enda ülalpidamiseks mitmesugustel töökohtadel, sealhulgas maanteede remondimehe, terasetehase töölise ja hauakaevajana. Esmakordselt tuli ta Taiwanile 1988. aastal misjonärina, misjärel läks ta Austraaliasse Uus-Lõuna-Walesi osariiki Sydneysse seminari õppima. Ta pühitseti 1991. aastal ja naasis järgmisel aastal (1992) Taiwani.

## Töö Taiwanis
Nguyễn Văn Hùng asutas 2004. aastal Taoyuani maakonnas (praegu Taoyuani linn) Vietnami võõrtööliste ja pruutide büroo, et pakkuda Taiwanis Vietnami immigrantidele abi. Vietnami Ameerika raadiojaam Little Saigon Radio ja teised aitasid tal rentida gümnaasiumi teist korrust; kaks seitsekümmend ruutjalga tuba pakuvad magamisruumi, samas kui kaks teist on kasutusel kontoriruumidena. Nad pakuvad mandariini tunde, tuba ja toitlustamist ning õigusabi.

Nguyễn Văn Hùngi paljastamine välismaiste tööliste ja pruutide vastu suunatud väärkohtlemise kohta viis USA välisministeeriumi loetellu Taiwani teise tasandi piirkonnana selliste riikide kõrval nagu Kambodža, kuna nad ei teinud jõupingutusi inimkaubanduse vastu võitlemisel, mis osutus rahvusvaheliseks piinlikuks. saare valitsus. Tema töö on muutnud ta ka Taiwanis hirmutamise sihtmärgiks.

## Viited

## Välislingid
* 
*
Paragymnopus

***Paragymnopus*** on šampinjonilaadsete seltsi kuuluv perekond seeni.

## Liike
**Paragymnopus perforans* – okka-roisknööbik

## Välislingid
* ''Paragymnopus'' andmebaasis eElurikkus.
Must riisikas

**Must riisikas** (*Lactarius lignyotus*) on pilvikuliste sugukonda riisika perekonda kuuluv seeneliik. 

Seen on söödav värskelt.

## Välislingid
* Must riisikas andmebaasis eElurikkus
Kollektiivne Töö (Kingissepa ajaleht)

**Kollektiivne Töö** oli aastail 1951–1953 Kuressaares (alates 15. maist 1952 Kingissepas) ilmunud Saare traktorijaama poliitosakonna häälekandja.

Ajalehte ilmus 4. aprillist 1951 kuni 26. detsembrini 1953 kolm aastakäiku, sagedusega kaks korda nädalas. Trükiarv oli 800 eksemplari (1953), üksiknumbri hind 10 kopikat. Toimetaja oli L. Riis (1951–1953) ja Aleksander Koel.
Maris Leemets

**Maris Leemets** (sündinud 3. jaanuaril 1978 Rakveres) on eesti majandustegelane ja külaeluedendaja.

Ta on lõpetanud Rakvere Gümnaasiumi 1996. aastal , Tartu Ülikooli majandusteaduskonna 2001. aastal  ja Illinoisi Ülikooli magistriõppe (*University of Illinois*) 2020. aastal. Juba ülikooli ajal alustas tööd Eesti Pangas, kus töötab ka täna. 

Aastatel 2007–2009 töötas Maris Leemets Rahvusvahelises Valuutafondis (IMF) Põhja- ja Baltimaid esindava direktori nõunikuna  ja 2011. aastal Euroopa Keskpangas ökonomistina.

## Kogukondlik tegevus
Maris Leemets on MTÜ Teenuse Naiste Ühendus liige alates 2020. aastast. 

Septembris 2021 valiti ta Teenuse, Luiste ja Urevere küla külavanemaks. 

SA Kodanikuühiskonna Sihtkapital määras talle 2022. aastaks kogukonna eestvedaja stipendiumi.  Selle raames taasliitus Teenuse kogukond Naabrivalvega ja koostati küladele kriisiplaan, mis sai Siseministeeriumi siseturvalisuse vabatahtlike tunnustuse – Parim Naabrivalve 2022.   

2023. aastal ilmus aja- ja kodulooraamat "Jõeäärsed jutud. Teenuse, Luiste, Tolli ja Urevere talude ja perede lood läbi aegade".   Raamatu koostas Maris Leemets, raamatu väljaandja oli MTÜ Teenuse Naiste Ühendus ja kirjastajaks Rajakaar OÜ.  2023. aastal pälvis raamat tunnustuskonkursil auhinna "Raplamaa Aasta Tegu 2023".    Raamatu koostamise eest määras Kultuurkapitali Raplamaa ekspertgrupp Maris Leemetsale aastapreemia. 

2024. aastal oli Maris Leemets Maalehe ja Coopi korraldatud konkursi "Kogukonna hing 2024" nominentide hulgas    ja tunnistati Raplamaa 2024. aasta Sädeinimeseks.

## Viited
Nico González

**Nicolás González Iglesias** (sündinud 3. jaanuaril 2002 A Coruñas) on Hispaania jalgpallur, kes mängib poolkaitsjana Portugali kõrgliigaklubis FC Porto.

Ta alustas jalgpallitreeninguid kodulinnaklubis Atlético Coruña Montañeros CF. 2013. aastal liitus ta FC Barcelona noortesüsteemiga. 2019. aasta mais debüteeris ta Barcelona reservmeeskonnas Hispaania tugevuselt kolmandas liigas. Hispaania kõrgliigas debüteeris ta 15. augustil 2022 hooaja avamängus Real Sociedadi vastu, kui sekkus mängu Sergio Busquetsi asemele. Hispaania kõrgliigas lõi ta esimese värava 12. detsembril 2021 mängus Osasuna vastu. Hooajal 2022/23 oli González Barcelonast laenul Hispaania kõrgliigaklubis Valencia.

2023. aasta juulis sõlmis ta viieaastase lepingu FC Portoga.

Alates 2018. aastast on González mänginud Hispaania noortekoondistes.

## Saavutused
;Porto
*Taça de Portugal: 2023–24

## Viited

## Välislingid
* Profiil FC Porto kodulehel
Gonçalo Inácio

**Gonçalo Bernardo Inácio** (sündinud 25. augustil 2001 Almadas) on Portugali jalgpallur, kes mängib keskkaitsjana Portugali kõrgliigaklubis Lissaboni Sporting.

Ta alustas jalgpallitreeninguid kodulinnaklubis Almada Atlético Clube. Lapsena mängis ta jalgpalli sageli ka tänavatel. 2012. aastal liitus ta Sportingu noorteakadeemiaga. Sportinguga sõlmis ta esimese profilepingu 2018. aasta jaanuaris. Sportingu meeskonnas debüteeris Inácio 4. oktoobril 2020 mängus Portimonense vastu, kui sekkus mängu teisel poolajal Zouhair Feddali asemele. Portugali kõrgliigas lõi ta esimese värava 20. märtsil 2021 mängus Vitória de Guimarãesi vastu. Hooaegadel 2020/21 ja 2023/24 on Inácio tulnud Sportinguga Portugali meistriks. Hooajal 2023/24 valiti ta lisaks liigahooaja sümboolsesse koosseisu.

Aastatel 2017–2022 mängis Inácio Portugali noortekoondistes. Portugali jalgpallikoondises tegi ta debüüdi 23. märtsil 2023 EM-i valikmängus Liechtensteini vastu. Koondisekarjääri kaks esimest väravat lõi ta 11. septembril 2023 EM-i valikmängus Luksemburgi vastu, kelle Portugal alistas tulemusega 9:0. kuulus Portugali koondisse 2024. aasta Euroopa meistrivõistlustel, kus ta pääses platsile esimeses alagrupimängus Tšehhi ja viimases alagrupimängus Gruusia vastu.

## Saavutused
;Sporting CP
*Primeira Liga: 2020–21, 2023–24
*Taça da Liga: 2020–21, 2021–22
*Supertaça Cândido de Oliveira: 2021

## Viited
Apollo (perekonnanimi)

**Apollo** on perekonnanimi.

Eestis on perekonnanime Apollo pandud Kärevere mõisavallas Türi kihelkonnas Järvamaal. Seisuga 1. jaanuaril 2024 sellise perekonnanimega inimesi Eestis ei ela või on neid vähem kui 5. Tuntud isikutest on seda perekonnanime kandnud Antonina Apollo (1909–1993), eesti esperantist ja bahaist.
Charles III kuningliku perekonna orden

**Charles III kuningliku perekonna orden** (The Royal Family Order of Charles III) on Briti kuningliku perekonna naisliikmeile annetatav orden. 

Ordenimärk on vasakul õlal kahvatusinisel lindil kantav briljantidega ääristatud ja kroonitud ovaalne Charles III miniatuurportree. Erinevalt senistest kuningliku perekonna ordenitest pole portree maalitud naturaalsele elevandiluule, vaid selle sünteetilisele jäljendusele polümiinile. Lindi kahvatusinine värv on sama George V kuningliku perekonna ordeniga, mida kandis Charles III ema Elizabeth II. 

Ordenit on seni kandnud viis naist: kuninganna Camilla (alates 25. juunist 2024), kuninga õde printsess Anne, kuninga vennanaine Edinburghi hertsoginna Sophie ja kuninga nõo abikaasa Gloucesteri hertsoginna Birgitte (kõik alates detsembrist 2024) ning kuninga minia Walesi printsess Catherine Middleton (alates juulist 2025).
Vladimir Jarovoi

**Vladimir Jarovoi** (vene keeles Владимир Иванович Яровой; sündinud 1941) on endine Eesti NSV tööstusjuht ja riigitegelane.

Jarovoi on lõpetanud Leningradi mehaanikainstituudi ning NSV Liidu Rahvamajanduse Akadeemia.

Ta oli NLKP liige. 1989. aastal valiti Jarovoi NSV Liidu Rahvasaadikute Kongressi liikmeks.

Jarovoi oli Dvigateli direktor 1986–1991. 

1991. aasta augustiputši käigus saadeti Eestisse 76. kaardiväe õhudessantdiviisi 234. õhudessantpolk Pihkvast, mis jõudis 20. augustil Tallinna. Soomusmasinate kolonni üks pataljon paigutati Dvigateli territooriumile.

Putšijärgselt vallandati Jarovoi Eesti valitsuse otsusega Dvigateli direktori kohalt ning tema tegevuse suhtes augustiputši ajal algatati kriminaalasi.

## Viited
Gherla

**Gherla** (varasem nimi **Armenopolis**, ungari keeles *Szamosújvár*, *Örményváros*, saksa keeles *Neuschloss*, *Armenierstadt*, armeenia keeles Հայաքաղաք *Hayakaghak*) on linn Rumeenias Cluji maakonnas. Linn asub ajaloolises Transilvaania piirkonnas Someșul Mici jõe ääres.

Linna haldusalasse kuulub kolm küla: Băița (*Kérő*), Hășdate (Szamoshesdát) and Silivaș (Vizszilvás).

Asulat on esmamainitud 1291. aastal. Tänapäevase Gherla asutasid armeenia ümberasujad 18. sajandi alguses.

2011. aasta rahvaloenduse andmetel oli Gherla elanikest rumeenlasi 72,53%, ungarlasi 13,13%, mustlasi 2,82% ja teistest rahvustest inimesi 0,51%. Rahvus oli teadmata 11,01%-l elanikest.

## Viited
Jõeäärsed jutud

2023. aastal ilmus aja- ja kodulooraamat "Jõeäärsed jutud. Teenuse, Luiste, Tolli ja Urevere talude ja perede lood läbi aegade", mis kajastab tänase Raplamaa Märjamaa valla külade lugusid.    Raamatu väljaandja oli MTÜ Teenuse Naiste Ühendus, koostaja Maris Leemets ja kirjastajaks Rajakaar OÜ. Kaane kujundas Brita Urva, raamatu toimetajateks olid Armar Paidla ja Kaja Paidla.   

Raamatu väljaandmist toetasid kohaliku kogukonna liikmed, MTÜ Teenuse Naiste Ühendus, Märjamaa vald ja Kultuurkapitali Raplamaa ekspertgrupp. 

2023. aastal pälvis raamat tunnustuskonkursil "Raplamaa Aasta Tegu 2023" tiitli.    Raamatu koostamise eest määras Kultuurkapitali Raplamaa ekspertgrupp Maris Leemetsale aastapreemia. 

Raamatu tiraaž oli 500 eksemplari ja seda saab laenutada Eesti Rahvusraamatukogust ja Märjamaa valla avalikest raamatukogudest. Raamatut saab soetada MTÜ Teenuse Naiste Ühenduse kaudu. 

## Viited
Kalaan (perekond)

**Kalaan** (*Enhydra*) on perekond sugukonnast kärplased. Perekonna autor on John Fleming (1828). 

Perekonna ainus retsentne liik on kalaan (*Enhydra lutris*). Sinna kuulub ka kaks väljasurnud liiki.

## Viited
Brad

**Brad** (ungari keeles *Brád*, saksa keeles *Tannenhof*) on linn Rumeenias Hunedoara maakonnas. Linn asub ajaloolises Transilvaania piirkonnas, Devast ligikaudu 32 km põhjas.

Linna haldusalasse kuulub viis küla: Mesteacăn (*Mesztákon*), Potingani (*Pottingány*), Ruda-Brad (*Ruda*), Țărățel (*Cerecel*) ja Valea Bradului (*Vályabrád*).

Asulat on esmamainitud 1445. aastal. 1. aprillil 1927 sai Brad linnaõigused, kuid kaotas need 1. jaanuaril 1930. Brad sai linnaõigused tagasi 1. aprillil 1941. Varem tegeldi Bradis kulla kaevandamisega. 1898. aastal ehitati Bradi maagitöötlemistehas, mis oli Austria-Ungari suurim. Kullakaevandamine lõpetati 2006. aastal. Linnas asub kullamuuseum.

2011. aasta rahvaloenduse andmetel oli Bradi elanikest rumeenlasi 87,27%, mustlasi 1,94% ja teistest rahvustest inimesi 0,88%. Rahvus oli teadmata 9,91%-l elanikest.

## Viited
Tumehunt

**Tumehunt** (*Canis rufus*) on liik koerlaste sugukonnast.

Tumehunt on kasvult hallhundi ja koioti vahepealne. Tumehunt on tuntud punaka kasuka poolest. Tumehunt elab USA kaguosas ja kuulub kriitiliselt ohustatud liikide hulka.

## Viited
Ermin Bičakčić

**Ermin Bičakčić** (sündinud 24. jaanuaril 1990 Zvornikis) on Bosnia ja Hertsegoviina jalgpallur, kes mängib keskkaitsjana Saksamaa esiliigaklubis Eintracht Braunschweig ja Bosnia ja Hertsegoviina jalgpallikoondises.

Bosnia sõja puhkedes põgenes ta koos perekonnaga Saksamaale. Saksamaal on mänginud ka kogu klubikarjääri. 2005. aastal liitus ta VfB Stuttgarti noorteakadeemiaga. Stuttgardi põhimeeskonnas debüteeris ta Saksamaa kõrgliigas 2010. aasta detsembris. Aastatel 2009–2011 mängis ta enamasti Stuttgardi reservmeeskonnas Saksamaa tugevuselt kolmandas liigas.

2012. aasta jaanuaris liitus ta esmakordselt Eintracht Braunschweigiga. 2013. aastal tõusis ta klubiga Saksamaa esiliigast Bundesligasse, kus Bičakčić mängis Braunschweigiga ühe hooaja. Braunschweig jäi hooajal 2013/14 Saksamaa kõrgliigas 18. kohale ja langes tagasi esiliigasse. Ainsa värava lõi Bičakčić sel hooajal Saksamaa kõrgliigas 8. märtsil 2014 oma eelmise koduklubi Stuttgardi vastu.

Aastatel 2014–2023 kuulus Bičakčić Saksamaa kõrgliigaklubi TSG Hoffenheimi ridadesse.

2023. aasta oktoobris naasis Bičakčić Braunschweigi. 

2008. aastal mängis Bičakčić ühel korral Saksamaa kuni 18-aastaste koondises. Aasta hiljem debüteeris Bičakčić Bosnia ja Hertsegoviina kuni 19-aastaste koondises. Bosnia ja Hertsegoviina jalgpallikoondises tegi Bičakčić debüüdi 14. augustil 2013 sõprusmängus USA vastu. Koondisekarjääri esimese värava lõi ta kolmandas koondisemängus 10. septembril 2013 MM-i valikmängus Slovakkia vastu. Bičakčić kuulus Bosnia ja Hertsegoviina koondisse 2014. aasta maailmameistrivõistlustel.

## Viited
Etioopia hunt

**Etioopia hunt** ehk **mägikoer** (*Canis simensis*) on liik koerlaste sugukonnast. Etioopia hunt kuulub kriitiliselt ohustatud liikide hulka. 

Seda liiki on alles veel umbes 500 isendit.

## Viited
Birka Gotland

**Birka Gotland** (varem *Birka Stockholm* ja *Birka Paradise*) on Viking Line'i ja Gotlandsbolageti ristluslaev, mis sõidab liinidel Stockholm–Maarianhamina–Visby ja Stockholm–Maarianhamina. Aastatel 2006–2020 on Birka korraldanud Stockholmist suviti mitmeid pikemaid kruiise.

Laev on maitsekalt sisustatud ja meenutab peale suuruse Kariibi mere ristluslaeva. Muuhulgas on laeval aastaringsed päikese- ja ujumisvõimalused. Laev oli algselt mõeldud ainult kruiisilaevaks, mistõttu ei ole sellel autotekki.

Gotlandsbolaget omandas Birka Stockholmi 2023. aastal Rederiaktiebolaget Eckerölt umbes 38 miljoni euro eest. Laev hakkab sõitma Stockholmi, Mariehamni ja Visby vahel. Viking Line teatas 2023. aasta augustis Birka Stockholmi 50% omandamisest 19 miljoni euro eest.